CELEX: 62013CN0279
Language: lt
Date: 2013-05-22 00:00:00
Title: Byla C-279/13: 2013 m. kovo 22 d. Högsta domstolen (Švedija) pateiktas prašymas priimti prejudicinį sprendimą byloje C More Entertainment prieš Linus Sandberg

20.7.2013   
            
            
               LT
            
            
               Europos Sąjungos oficialusis leidinys
            
            
               C 207/33
            
         2013 m. kovo 22 d.Högsta domstolen (Švedija) pateiktas prašymas priimti prejudicinį sprendimą byloje C More Entertainment prieš Linus Sandberg
   
   (Byla C-279/13)
   2013/C 207/55
   Proceso kalba: švedų
   
      Prašymą priimti prejudicinį sprendimą pateikęs teismas
   
   
      Högsta domstolen
   
   
      Šalys pagrindinėje byloje
   
   
      Kasatorė: C More Entertainment AB
   
   
      Kita proceso šalis: Linus Sandberg
   
      Prejudiciniai klausimai
   
   
               1.
            
            
               Ar sąvoka viešas paskelbimas, kaip ji suprantama pagal Direktyvos 2001/29 (1) 3 straipsnio 1 dalį, apima atvejį, kai visiems prieinamoje interneto svetainėje pateikiama nuoroda, kurią galima spragtelti, į kūrinį, kurį transliuoja autorių teisių į jį turėtojas?
            
         
               2.
            
            
               Ar nagrinėjant 1 klausimą turi įtakos būdas, kuriuo pateikiama nuoroda?
            
         
               3.
            
            
               Ar reikia atsižvelgti į tai, kad galimybė susipažinti su kūriniu, į kurį pateikta nuoroda, yra kaip nors apribota?
            
         
               4.
            
            
               Ar valstybės narės gali autoriui suteikti platesnę išimtinę teisę numatydamos, kad viešas paskelbimas apima daugiau veiksmų, nei nurodyta Direktyvos 2001/29 3 straipsnio 1 dalyje?
            
         
               5.
            
            
               Ar valstybės narės gali teisių turėtojui suteikti platesnę išimtinę teisę numatydamos, kad viešas paskelbimas apima daugiau veiksmų, nei nurodyta Direktyvos 2001/29 3 straipsnio 2 dalyje?
            
         
      (1)  2001 m. gegužės 22 d. Europos Parlamento ir Tarybos Direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (OL L 167, p. 10; 2004 m. specialusis leidimas lietuvių k., 17 sk., 1 t., p. 230)